วิญญู วงศ์สุรวัฒน์

วิญญู วงศ์สุรวัฒน์ (ชื่อเล่น: จอห์น) เกิดเมื่อวันที่ 25 กันยายน พ.ศ. 2528 เป็น พิธีกรและดีเจ ลูกครึ่งไทย-อเมริกัน ต่อมามีชื่อเสียงจากการทำสื่ออิสระในชื่อสโป๊กดาร์กทีวี โดยเฉพาะรายการ "เจาะข่าวตื้น" ซึ่งเป็นรายการวิจารณ์การเมือง

ประวัติ 
วิญญูเกิดเมื่อวันที่ 25 กันยายน พ.ศ. 2528 เป็นบุตรของ รองศาสตราจารย์ ดร.โกวิท วงศ์สุรวัฒน์ภาคีสมาชิกราชบัณฑิตยสภา สำนักธรรมศาสตร์และการเมือง และ ผู้ช่วยศาสตราจารย์ แจนนิส เอ็ม. วงศ์สุรวัฒน์ มีพี่ชาย 1 คน ชื่อ รศ.ดร.วินัย วงศ์สุรวัฒน์  (รองศาสตราจารย์ประจำหลักสูตรการจัดการมหาบัณฑิต วิชาเศรษฐศาสตร์ วิทยาลัยการจัดการ มหาวิทยาลัยมหิดล) และพี่สาว 2 คนคือ รศ.ดร.วาสนา วงศ์สุรวัฒน์ (รองศาสตราจารย์ประจำภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย  กับจรรยา (ชื่อเล่น: โรซี; สมรสกับณัฐพงศ์ เทียนดี กรรมการผู้จัดการ สโป๊กดาร์กทีวี) ศึกษาระดับประถมที่โรงเรียนอนุบาลสามเสน, ระดับมัธยมที่โรงเรียนสามเสนวิทยาลัย, และสำเร็จปริญญาคณะรัฐศาสตร์ มหาวิทยาลัยรามคำแหง (ก่อนหน้านี้เคยศึกษา สาขาการแสดงและกำกับการแสดง คณะศิลปกรรมศาสตร์ มหาวิทยาลัยศรีนครินทรวิโรฒ) เริ่มเข้าวงการบันเทิง จากที่มีผู้ชักชวน ไปถ่ายแบบโฆษณา

ต่อมาออกจากวงการบันเทิงเพื่อมาจัดตั้งบริษัทสื่อออนไลน์และจัดรายการ เช่น "เจาะข่าวตื้น"

วิญญูเคยเข้าร่วมการชุมนุมในการประท้วงในประเทศไทย พ.ศ. 2563–2564 หลายครั้ง โดยแสดงจุดยืนชัดเจน เรียกร้องให้พลเอก ประยุทธ์ จันทร์โอชา ลาออกจากตำแหน่งนายกรัฐมนตรี และเรียกร้องรัฐธรรมนูญฉบับใหม่ 

ต่อมานาย อภิวัฒน์ ขันทอง ได้เข้าแจ้งความดำเนินคดีเขาใน ข้อหาหมิ่นประมาท พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม

ชีวิตส่วนตัว 
ปัจจุบันสมรสแล้วกับชุติมา บุษราคัมภักดี ที่โรงแรมเดอะสุโกศล เมื่อวันที่ 8 มีนาคม 2557 มีบุตรชายด้วยกัน 2 คน คือ วิลเลี่ยม และ ไรอัน ต่อมาปลายปี 2563 มีข่าวทั้งสองแยกทางกัน เนื่องจากการทำชู้จากโพสต์ของชุติมาที่ปรากฏมาก่อนหน้านี้ ณ ขณะนี้กำลังคบหากับแก้ว กรวีร์ พิมสุข

ประเด็นดราม่า 
เมื่อช่วงเช้าวันที่ 23 ตุลาคม 2566 คำผกา หรือ ลักขณา ปันวิชัย ได้โพสท์ทวีตเตอร์ถึงจอห์นในเชิงด่าทอในประเด็นที่คำผกาได้ทักทายลูกชายของเขา ซึ่งทั้งสองฝ่ายมีปัญหากันมาก่อนหน้านี้ ทำให้เกิดการตอบโต้กันไปมาบนแพลตฟอร์มทวีตเตอร์ของทั้งสองฝ่าย จนทำให้ ณัฐพงษ์ เทียนดี หรือพ่อหมอ ซึ่งเป็นพี่เขยของจอห์นได้โพสท์ขู่จะฟ้องดำเนินคดีในเรื่องดังกล่าว

ผลงาน

มิวสิกวิดีโอ 
 เพลง ที่หนึ่งไม่ไหว ของ ไอน้ำ
 เพลง ไม่จริงก็หลอก ของ แนนซี่ (The Angel)
 เพลง ระยะเผาขน ของ ไดอาน่า แรนด์ (พ.ศ. 2544)
 เพลง รักปนเหงา ของ เอิร์น จิรวรรณ เตชะหรูวิจิตร
 เพลง อะไรอีก ของ เอ็ม อรรถพล

ผลงานพากย์ 
 เต่านินจา (2007) ...ให้เสียง ไมเคิลแองเจอโล (ไทย)

ผลงานเพลง 
 เพลง นับ 1 ถึง 3 จากอัลบั้ม r u HOT enough?

ผลงานดีเจ 
 ดีเจ HotWave

ผลงานพิธีกร 
 Teen Center 
 Siam Square (ช่อง 5)
 Wake Club (ช่อง 5)
 รถโรงเรียน (ช่อง 5)
 ประกาศภาวะฉุกคิด (ไทยพีบีเอส)
 เกมเหลือเกิน (ช่อง 5)
 หาเช้าโชว์ค่ำ (ช่อง 5)
 คนอวดผี  (พิธีกรช่วงล่าท่าผี)
 สนามท้าดวล (ช่อง 5)
 วิจารณ์ส่งเดช (ช่อง GMM one)
 เกมส้มหล่น (ช่อง 9 เอ็มคอตเอชดี)
 รอบดึก กับ จอห์นวิญญู (ช่อง one)
 รีวิวบันเทิง (ช่อง 3 เอชดี) / (ช่อง 3 เอสดี)
 The Knowledge รู้เท่าทันสื่อ (ช่อง 3 เอสดี)
 You are My Fantasy แฟนฉันเป็นซุปตาร์ (ทรูโฟร์ยู)

ผลงานโทรทัศน์ทางอินเทอร์เน็ต 
ของ spoke dark TV
 เจาะข่าวตื้น 
 Good shape save cost
 Good shape Good choice
 เกาะอี้เสริม
 ยำค่ำ (รายการสด)
 หาเรื่อง (คุย), หาเรื่อง (เที่ยว), หาเรื่อง (live)
 Daily Topics (Youtube, Facebook, Podcast)

ผลงานหนังสือ 
 กระชากต่อมงึด (2554)
 จอห์นเกรียนยู (2555)
 Good shape save cost (2556)

ผลงานภาพยนตร์ 

 Arnold is a Model Student (2565)

อ้างอิง

แหล่งข้อมูลอื่น 
 
 

บุคคลที่ยังมีชีวิตอยู่
ชาวไทยเชื้อสายอเมริกัน
ชาวไทยเชื้อสายจีน
นักจัดรายการวิทยุ
วีเจ
พิธีกรชาวไทย
นักแสดงชาวไทย
นายแบบไทย
นักเคลื่อนไหวชาวไทย
บุคคลจากกรุงเทพมหานคร
บุคคลจากคณะรัฐศาสตร์ มหาวิทยาลัยรามคำแหง
บุคคลจากโรงเรียนสามเสนวิทยาลัย